18 



kelte Tider kunde gjøre sig gjældende lige over for dem, 

 der stode ham nærmest. Han havde ingen Ven, til hvem 

 han havde ubetinget Fortrolighed, og Familielivets Lykke 

 kjendte han ikke; men i sin levende Fantasi fandt han 

 en Modvægt mod Virkelighedens Tryk. 



Som hans Liv var ensomt, saaledes blev hans Død 

 det. Den Brystsygdom, der i de senere Aar havde ud- 

 viklet sig i en betænkelig Grad hos ham, antog henimod 

 Slutningen af Aaret 1877 en saa haardnakket Charakter, 

 at han blev nødt til at indlægge sig paa Hospitalet. 

 Uagtet hans Arbeidskraft var brudt og hans legemlige 

 Kræfter Dag for Dag svandt hen, fornægtede hans Kjær- 

 lighed til videnskabelig Syslen sig heller ikke der. Hans 

 Sygeværelse blev et Studereværelse, og hans Tanker og 

 Tale dreiede sig mest om konchyhologiske Emner. Da 

 det blev mere og mere klart, at han ikke vilde kunne 

 taale at tilbringe den kolde Vintertid, der endnu stod 

 tilbage, her i Hjemmet, traadte en Del af hans Venner 

 sammen, og som et sidste Venskabstegn overraktes der 

 ham fra disse en Pengesum, ved hvilken han blev sat i 

 Stand til at reise til Syden. Den 7 '^^ Januar 1878 forlod 

 han Kjøbenhavn og ankom en Uges Tid derefter til INizza. 

 En tilsyneladende Bedring i hans Tilstand var allerede 

 indtraadt, da han om Morgenen d. 25<^^ Januar blev fun- 

 det død i sin Seng. Hans Bortgang har været stille og 

 uden Kamp. 



Mørch har ikke gjort Epoche i Videnskaben eller 

 leveret store, reformerende Arbeider. Han har i beskeden 

 Stilhed arbeidet med Kjærlighed og Alvor paa den Op- 



